Piumatella (Alcyonella) fungosa, Pallas. 



U prošloj godini sam otkrio evo i treću vrstu Bryozoa u 

 našim sladkim vodama. Prigodom lovljenja planktona u mlaki 

 na Mirogoju, pred gostionom „k crvenomu nosu", dne 6. lipnja 

 1899. bio sam iznenadjen, kad sam opazio na stupovima, kojima 

 je poduprt mali u vodu sežući mostić, prirasle grudice ovoga 

 krasnog Bryozoa, koji mi do tada nije bio poznat. Već cieli ha- 

 bitus zoaria razlikovao se na prvi pogled od Piumatella repens 

 i od Fredericella sultana, obih vrsta, što sam ih do sada kon- 

 statirao.') Poput oraha velike okrugljaste spužvaste gomile bile 

 su prihepljene na drvo s pomoćju vrlo mnogo vanredno ljep- 

 ljive sluzi. Istražujući drugi dan pod mikroskopom ovu vrstu, 

 opredielio sam ju kao: Piumatella fungosa^ Pallas, te sam ju 

 mogao još kroz nekoliko dana živu motriti i drugima poka- 

 zivati. 



Colonije ili zoaria su nepravilno gomilasta oblika, jasno sure 

 boje. Pojedini individui ih zoecia slabo razgranjeni, nad podlogom 

 okomito uzdignuti, gusto stisnuti, cystidi do ušća medjusobno 

 sliepljeni, ušća hyalina, oštro izlučena.' Statoblasti slobodno pli- 

 vajući i sessilni. 



K sinonimiji imam primjetiti, da je ova vrsta do nedavna 

 smatrana za poseban genus „Alcyonella". Kafka ju smatra samo 

 za posebnu vrstu od Plumatelle, dok Jullien i Kraepelin hoće, 

 da je tek varijeteta od Piumatella repens (dotično po Kraepe- 

 linu polymorpha). U istinu se od Piumatella repens, Linné, raz- 

 likuje samo pogledom na rast zoaria, a organizacija pojedinih 



^) Gledaj: Fridericella sultana u Nastavnom vjesniku, knj. IV. svezak I 

 od 1895. 



